Diari Oficial de la Generalitat Valenciana


Sumari del DOGV 9916, del 16-08-2024 (2024/7886)

ACORD de 17 de juliol de 2024, de la Direcció General de Patrimoni, d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència de Marta Roa García.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7886

CVE
:   EUFX-L-1499-1285

Data del document
:   17-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 187/2024.

Causant: Marta Roa García.

DNI: \*\*\*\*443\*\*

Lloc i data de la defunció: Sant Joan d’Alacant, 14 d’abril de 2014

Últim domicili: el Campello (Alacant)

*Antecedents de fet*

La Conselleria d’Hisenda, Economia i Administracions Públiques ha tingut coneixement, mitjançant una comunicació de Suma Gestió Tributària de la Diputació d’Alacant de data 27 de febrer de 2024, amb registre d’entrada número 931, d’una proposta de successió intestada a la Generalitat Valenciana, en què es fa saber la defunció de Marta Roa García, en estat de divorciada i sense descendents.

En la documentació aportada figura el següent: el certificat de defunció de Marta Roa García, el certificat d’actes d’últimes voluntats de la causant, en el qual consta que va atorgar testament; el testament de la causant, en què nomena hereua universal de tots els seus béns, drets i accions, la seua germana, sense perjuí de la legítima que corresponga a la seua mare si esta li sobreviu; les renúncies a l’herència de la causant de la seua mare i germana, el certificat de defunció de la mare de la causant i el certificat d’empadronament de Marta Roa García on es constata que va estar empadronada a l’Ajuntament del Campello.

De les actuacions prèvies resulta que no consta l’existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 14 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques,

DISPOSE

*Primer*

Incoar el procediment de declaració de la Generalitat com a hereua abintestada de Marta Roa García, d’acord amb el que establixen l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l’Administració de la Generalitat i incloure en l’expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l’òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d’arxius públics, la informació sobre la persona causant i sobre els béns i drets dels quals és titular que s’estime necessària per a una millor instrucció de l’expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, als taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 17 de juliol de 2024

Antonio Joaquín Woodward Poch

Director general de Patrimoni